José María Arellano Igea

José María Arellano Igea, nado en Corella (Navarra) o 15 de maio de 1885 e finado en Madrid o 26 de maio de 1963, foi un avogado e político español.

 Traxectoria 
Estudou Dereito en Oviedo e Salamanca. Traballou de pasante con Juan de la Cierva en Madrid. Marchou a Bilbao, onde foi profesor no Colegio de San Antonio (1910-1913), e director do semanario Luz y Taquígrafos. A finais de febreiro de 1931 foi nomeado Gobernador civil de HuelvaEl Pueblo Gallego, 1-3-1931, p. 6., cesando ao proclamarse a Segunda República.

Antirrepublicano, defendeu ante os tribunais a Xunta Política de Falange. Coa sublevación do 18 de xullo de 1936, o 3 de outubro foi nomeado Gobernador civil xeral de Guipúscoa e Biscaia, permanecendo no cargo ata o 13 de xuño de 1937. Fiscalizou toda a depuración política e a reentronización da Igrexa católica. Pasou a ser gobernador civil da Coruña. Permaneceu no posto até febreiro de 1938, cando foi nomeado Director Xeral de Rexistros e do Notariado en Madrid e tamén foi Letrado xefe do Corpo técnico da Subsecretaría do Ministerio de Xustiza. En febreiro de 1949 foi concelleiro de Corella e deputado foral por Tudela. En 1957 regresou a Madrid definitivamente.

 Obras 
 Legislación del Registro Civil, 1939.
 Fundamentos legales para una demanda, 1946.
 Las obligaciones, los contratos y la prescripción en el Derecho navarro, 1946.

 Notas 

 Véxase tamén 

 Ligazóns externas 
 José María Arellano Igea fallecía el 26 de mayo de 1963 

Categoría:Gobernadores civís de Biscaia
Categoría:Gobernadores civís de Guipúscoa
Categoría:Nados en Corella
Categoría:Nados en 1885
Categoría:Finados en 1963
Categoría:Gobernadores civís da Coruña
Categoría:Personalidades sen imaxes
Categoría:Alumnos da Universidade de Oviedo
Categoría:Alumnos da Universidade de Salamanca
Categoría:Gobernadores civís de Huelva